ε[χε]τειμα δημητριου του αθηνιωνος θυγατηρ ζωσα και φρο[νο]υσα αρας τας υπογεγραμμενας τωδε τω μνημειω εθεμην μηδενι εξειναι των κληρονομων μου μηδε των εγγονων αυτων μηδε αλλω τινι απλως τροπω μηδενι παρευρεσει μηδεμια μηδενα τεθηναι η θειναι τινα νεκρον εν ταις ουσαις εν τωδε τω μνημειω υπερωοις εντοιχιοις θηκαις εν τε τη ισιοντων το μνημειον δεξια θηκη εν η δημ[ητρι]ος ο πατηρ [μου κε]ιται μηδε εν τη μεση υπερωω θηκη εν η [αλεξ]ομενης ο ανηρ μου κειται εις ην διατεταγμαι μεση[ν θηκην] και αυτη τεθηναι επ[ει]δαν τελευτησω η ο παρα ταυτα θεις τινα τυχοι των καταχθονιων θεων παντων κεχολωμενων και μητε θαλασσα αυτω πλωτη ειη μητε γη καρπον ενενκαι.
Cil. — Seleukeia on the Kalykadnos (Silifke)